CELEX: 62016CB0083
Language: el
Date: 2017-03-02 00:00:00
Title: Υπόθεση C-83/16: Διάταξη του Δικαστηρίου (έβδομο τμήμα) της 2ας Μαρτίου 2017 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — «Heta Asset Resolution Bulgaria» OOD κατά Nachalnik na Mitnitsa Stolichna (Προδικαστική παραπομπή — Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου — Τελωνειακός κώδικας — Εκ των υστέρων διασάφηση εξαγωγής — Έννοια του «επαρκούς αποδεικτικού στοιχείου» — Εκτίμηση του επαρκούς χαρακτήρα των αποδεικτικών στοιχείων)

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/17
            
         Διάταξη του Δικαστηρίου (έβδομο τμήμα) της 2ας Μαρτίου 2017 [αίτηση του Administrativen sad Sofia-grad (Βουλγαρία) για την έκδοση προδικαστικής αποφάσεως] — «Heta Asset Resolution Bulgaria» OOD κατά Nachalnik na Mitnitsa Stolichna
   (Υπόθεση C-83/16) (1)
   
   ((Προδικαστική παραπομπή - Άρθρο 53, παράγραφος 2, και άρθρο 99 του Κανονισμού Διαδικασίας του Δικαστηρίου - Τελωνειακός κώδικας - Εκ των υστέρων διασάφηση εξαγωγής - Έννοια του «επαρκούς αποδεικτικού στοιχείου» - Εκτίμηση του επαρκούς χαρακτήρα των αποδεικτικών στοιχείων))
   (2017/C 168/21)
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad Sofia-grad
   
      Διάδικοι στην υπόθεση της κύριας δίκης
   
   «Heta Asset Resolution Bulgaria» OOD
   
      κατά
   
   Nachalnik na Mitnitsa Stolichna
   
      Διατακτικό
   
   
               1)
            
            
               Η διάταξη του άρθρου 161, παράγραφος 5, του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, και η διάταξη του άρθρου 788 του κανονισμού (ΕΟΚ) 2454/93 της Επιτροπής, της 2ας Ιουλίου 1993, για τον καθορισμό ορισμένων διατάξεων εφαρμογής του κανονισμού 2913/92, όπως τροποποιήθηκε με τον κανονισμό (ΕΕ) 430/2010 της Επιτροπής, της 20ής Μαΐου 2010, έχουν την έννοια ότι ο εγκατεστημένος στο τελωνειακό έδαφος της Ευρωπαϊκής Ένωσης πωλητής λογίζεται ως εξαγωγέας, κατά την έννοια της πρώτης διάταξης, στην περίπτωση που, κατόπιν της σύναψης σύμβασης πώλησης των επίμαχων εμπορευμάτων, η κυριότητα των τελευταίων μεταβιβάζεται σε αγοραστή εγκατεστημένο εκτός του τελωνειακού αυτού εδάφους.
            
         
               2)
            
            
               Το άρθρο 795, παράγραφος 1, τρίτο εδάφιο, στοιχείο β', του κανονισμού 2454/93, όπως τροποποιήθηκε με τον κανονισμό (ΕΕ) 430/2010, έχει την έννοια ότι οι τελωνειακές αρχές των κρατών μελών έχουν τη δυνατότητα να απαιτούν αποδεικτικά στοιχεία επιπλέον της σύμβασης πώλησης σκάφους αναψυχής σε πρόσωπο εγκατεστημένο σε τρίτη χώρα και της διαγραφής του σκάφους αυτού από τα νηολόγια του οικείου κράτους μέλους, υπό την προϋπόθεση ότι η απαίτηση αυτή συνάδει προς την αρχή της αναλογικότητας.
            
         
               3)
            
            
               Το άρθρο 795 του κανονισμού 2454/93, όπως τροποποιήθηκε με τον κανονισμό 430/2010, έχει την έννοια ότι η τελωνειακή αρχή που καλείται να δεχθεί την εκ των υστέρων διασάφηση εξαγωγής, κατά την έννοια της διάταξης αυτής, δεν δεσμεύεται, υπό συνθήκες όπως αυτές της υπόθεσης της κύριας δίκης, από την εκ μέρους άλλης τελωνειακής αρχής εκτίμηση του επαρκούς χαρακτήρα των αποδείξεων, κατά την έννοια του άρθρου 796δα, παράγραφος 4, του εν λόγω κανονισμού.
            
         
      (1)  ΕΕ C 136 της 18.4.2016.